CELEX: 62012TN0194
Language: el
Date: 2012-04-30 00:00:00
Title: Υπόθεση T-194/12: Προσφυγή της 30ής Απριλίου 2012 — Advance Magazine Publishers κατά ΓΕΕΑ — Bauer Consumer Media (GOLF WORLD)

14.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/8
            
         Προσφυγή της 30ής Απριλίου 2012 — Advance Magazine Publishers κατά ΓΕΕΑ — Bauer Consumer Media (GOLF WORLD)
   (Υπόθεση T-194/12)
   2012/C 209/13
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Advance Magazine Publishers, Inc. (Νέα Υόρκη, Ηνωμένες Πολιτείες) (εκπρόσωπος: R. Hacon, Barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Bauer Consumer Media Ltd (Peterborough, Ηνωμένο Βασίλειο)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 9ης Φεβρουαρίου 2012 επί της υποθέσεως R 239/2011-1·
            
         
               —
            
            
               να απορρίψει την επίμαχη αίτηση για όλα τα προϊόντα και υπηρεσίες για τα οποία αυτή δημοσιεύθηκε·
            
         
               —
            
            
               επικουρικώς, να κρίνει ότι έχει αποδειχθεί επαρκώς η χρήση και να παραπέμψει την ανακοπή στο τμήμα ανακοπών προκειμένου αυτό να αποφανθεί επί του ζητήματος της συγκρούσεως μεταξύ των επίμαχων σημάτων και
            
         
               —
            
            
               να επιδικάσει στην προσφεύγουσα τα έξοδα στα οποία υποβλήθηκε για τη διαδικασία ανακοπής και τη διαδικασία ενώπιον του τμήματος προσφυγών καθώς και τα δικαστικά έξοδα της υπό κρίση προσφυγής και να διατάξει να της επιστραφεί το τέλος προσφυγής.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το εικονιστικό σήμα «GOLF WORLD», για προϊόντα και υπηρεσίες των κλάσεων 9, 16, 35, 38 και 41 — Αίτηση καταχωρίσεως κοινοτικού σήματος υπ’ αριθ. 7070147
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
   
      Αντιταχθέν σήμα ή σημείο: Λεκτικό σήμα «GOLF WORLD» το οποίο έχει καταχωριστεί στη Μπενελούξ με αριθ. 465586, για προϊόντα της κλάσεως 16· λεκτικό σήμα «GOLF WORLD» το οποίο έχει καταχωριστεί στη Δανία με αριθ. 541/1991, για προϊόντα της κλάσεως 16· λεκτικό σήμα «GOLF WORLD» το οποίο έχει καταχωριστεί στη Γαλλία με αριθ. 1551025, για προϊόντα της κλάσεως 16· λεκτικό σήμα «GOLF WORLD» το οποίο έχει καταχωριστεί στην Ελλάδα με αριθ. 96430, για προϊόντα της κλάσεως 16· λεκτικό σήμα «GOLF WORLD» το οποίο έχει καταχωριστεί στην Ιταλία με αριθ. 575282, για προϊόντα της κλάσεως 16· λεκτικό σήμα «GOLF WORLD» το οποίο έχει καταχωριστεί στην Ισπανία με αριθ. 1308477, για προϊόντα της κλάσεως 16· λεκτικό σήμα «GOLF WORLD» το οποίο έχει καταχωριστεί στη Σουηδία με αριθ. 229611, για προϊόντα της κλάσεως 16· λεκτικό σήμα «GOLF WORLD» το οποίο έχει καταχωριστεί στην Πορτογαλία με αριθ. 259281, για προϊόντα της κλάσεως 16· λεκτικό σήμα «GOLF WORLD» το οποίο έχει καταχωριστεί στην Ιρλανδία με αριθ. 113474, για προϊόντα της κλάσεως 16·
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του άρθρου 42 του κανονισμού 207/2009 του Συμβουλίου.